Uutisissa: -
Pastori on johtanut yli 1 500 muslimia Kristuksen luo Ruotsissa.
Hänen pakotarinansa johtaa muita hengelliseen vapauteen.
Ja: USA:ssa sadattuhannet hallinnon työntekijät jäävät ilman palkkaa.
Seurakunnat auttavat heitä täyttämään tarpeet.
Ja: Globaali kristillinen järjestö lähettää nuoria palestiinalaisalueille.
Sieltä he palaavat seurakuntiin levittä- mään Israel-vastaista propagandaa.
KRISTILLISEN MAAILMAN UUTISET
Hei ja tervetuloa uutisten pariin!
Kurdistania kutsutaan usein toiseksi Irakiksi Irakin pohjoispuolella.
Se on kurdien hallitsema autonominen alue.
Kurdit ovat vuodesta 2014 taistelleet USA:n ja liittouman rinnalla -
ajaakseen Isis-jihadistiarmeijan suurilta alueilta Syyriasta ja Irakista.
Yhdysvaltojen aikoessa vetää joukot Syyriasta -
monet kurdit ovat huolissaan tulevaisuudestaan.
Meillä on yhteys toimittaja Chuck Holtoniin, joka on Erbilissä.
Kävit siellä pienessä seurakunnassa.
Sen johtajat ovat amerikkalais- lähettejä. Kuvailepa kokemustasi.
Aivan. Jumalanpalvelus tänä aamuna oli kiehtova.
Johtajapari muutti tänne noin yhdeksän vuotta sitten.
Mies oli ennen merijalkaväessä. Hän opiskeli pastoriksi ja koki johdatusta -
tulla tänne perustamaan seurakunnan. Tänään läsnä oli 50―60 ihmistä.
Arvioisin, että edustettuna oli ainakin 20 tai 25 eri maata.
Seurakunnassa käy paljon kansainvälistä porukkaa.
Erbilissä asuu paljon ulkomaalaisia.
Eräs mielenkiintoinen asia. Seurakuntaan kuuluu irakilaisia.
Juttelin kurdien, irakilaisten ja iranilaisten kanssa.
He ovat entisiä muslimeja.
Juttelin yhden kanssa. Hän kertoi, että hän kääntyi pois islamista -
ensin ateismiin ja lopuksi kristinuskoon nimenomaan Isisin takia.
Hän kertoi nähneensä Isisin julmuudet -
vuodesta 2014 tällä alueella.
Hän ei kestänyt ajatusta, että he kutsuivat itseään muslimeiksi.
Hän sanoi, että monet muslimit kokivat samoin -
ja nyt he etsivät parempaa uskontoa, rakastavampaa uskontoa.
Eli yhä useammat muslimit ovat avoimia kuulemaan Jeesuksesta -
sen takia mitä he näkivät muiden muslimien tekevän -
islamin nimissä heitä vastaan?
Juuri niin. Aamulla seurakunnassa oli aika monta nuorta miestä.
He eivät olleet vielä kristittyjä, mutta he etsivät, kuuntelivat, -
lukivat Raamattua ja yrittivät löytää vastauksia.
Osa oli nähnyt näkyjä. Ja kuten itse sanoin ja pastori sanoo, monia iljettää.
Pastorin mukaan se on yleinen mielipide täällä Kurdistanissa.
Monet täällä pitävät Isisin järjettömiä julmuuksia iljettävinä.
On syntynyt tavallaan vastareaktio.
Tuntuu, että kulttuuriin ja jopa uskontoon liittyviä normeja hylätään.
Naisilla huivin käyttö vähenee jatkuvasti Pohjois-Irakissa.
Palasimme äsken ostoskeskuksesta. Olin yllättynyt, -
miten länsimaalaisesti naiset täällä pukeutuvat.
Se on tavallaan ollut aina niin. Kurdistan on kosmopoliittinen alue.
Täällä suvaitaan muita uskontoja. Valtaosa on sunneja, -
mutta lisäksi on jesidejä, druuseja, assyrialaiskristittyjä ja monia muita.
Mutta silti minut yllätti, miten paljon kulttuuri on länsimaalaistumassa.
Vielä lopuksi: Kurdit ovat haaveilleet pitkään itsenäisestä kotimaasta.
Onko se yhä mahdollinen?
Tuskin lähiaikoina.
Iranilla on paljon hallintavaltaa Irakissa. Iran ei halua sitä.
Myöskään Syyria ja Turkki eivät halua sitä.
Jos USA tukisi itsenäistymistä, se voisi olla mahdollista.
Kuten täällä sanotaan: -
Amerikkalaiset tekevät aina oikein, kun muut vaihtoehdot on koluttu.
Kiitos, Chuck Holton Erbilistä. Pysyttele turvassa.
Selvä. Nähdään!
Muslimit pakenevat joukoittain Lähi-idästä turvaan Ruotsiin.
Osa tulijoista ovat uhka maalle, mutta yksi tuo siunausta uuteen maahansa.
Annahita Parsan on kahden seura- kunnan pastori. Hän on tuonut -
yli 1 500 muslimia Kristuksen luo. Dale Hurd raportoi Tukholmasta.
Kukaan ei ajatellut, että Iranissa avio- miehensä hakkaama musliminainen -
johtaa eräänä päivänä kahta seurakuntaa Ruotsissa, -
johtaa yli tuhat muslimia Kristuksen luo -
ja puhuu Ruotsin kuningattarelle.
Muslimikulttuurissa nuori Annahita Parsan oli voimaton ja merkityksetön.
Hänen ainoa toivonsa oli löytää hyvä aviomies. Hän löysikin.
Mies kuoli tapaturmaisesti.
Uusi mies oli niin väkivaltainen, että Annahita pelkäsi kuolevansa.
Olin umpikujassa. Se oli pelkkää pimeyttä ja kurjuutta.
Parsan kertoo väkivallasta elämänkerrassaan.
Silti aihe on hänelle vaikea edelleen.
Ei ole helppoa puhua siitä.
Sinua hakattiin lapiolla. - Niin.
Parsanilla oli koko kehossa haavoja ja ruhjeita.
Hän jopa yritti itsemurhaa lääkkeillä. Hänet herätettiin sairaalassa.
Annahitan tytär Roksana muistaa, että isä uhkasi viiltää häneltä kurkun auki.
Muistan, että olimme saaneet keksejä. Äiti oli leiponut niitä.
Menimme hakemaan lisää keksejä. Ihan tavallista.
Menimme sinne. Sanoimme: "Lisää keksejä." Isä otti veitsen.
Hän laittoi sen kurkulleni ja sanoi: "Pyydäpä vielä keksejä."
Äiti yritti vain pysyä hengissä meidän lasten takia.
Ehkä se sinnikkyys tuli Jumalalta. Että olisi edes jotain, mistä pitää kiinni.
Parsanin matka Kristuksen luo ja kahden maanosan läpi -
on henkeäsalpaava kertomus. Läheltä piti -tilanteita oli useita.
Parsan, aviomies ja kaksi lasta pakeni Iranista Turkkiin vuonna 1984.
Siellä hän ja Roksana päätyivät pahamaineiseen Agrin vankilaan.
He pääsivät Tanskaan, missä Parsan erosi väkivaltaisesta miehestä -
ja kuuli evankeliumin ensikertaa. Sieltä hän muutti Ruotsiin.
Kirkossa hän ja kaksi lasta päättivät: "Olemme vastedes kristittyjä."
Annahita aloitti työn v. 2012. Hän on tuonut yli 1 500 muslimia Kristukselle.
Hän johtaa kahta seurakuntaa ja opettaa evankelioimaan muslimeja.
Nämä muslimit täyttävät hänen seurakuntansa joka sunnuntai.
He janoavat rakastavaa Jumalaa.
Parsan uskoo, että Jeremia profetoi siitä Jer. 49:39:ssä näin: -
"Mutta aikojen lopulla minä käännän Eelamin kohtalon, sanoo Herra."
Siinä puhutaan Eelamista. Eelam on Persia.
Kun luen sen, tiedän, että se puhuu meistä.
Meidän elämästämme. Se on ihmeellistä.
Jumala puhui muinoin Jeremialle. Nyt se on tapahtumassa.
Ruotsiin on maahanmuuton myötä saapunut myös vaarallista ääriainesta.
Parsan on saanut tappouhkauksia. Hän on tietoinen hengenvaarasta.
Ruotsi on vapaa maa, mutta täällä on vaarallista.
Mietitkö joskus, elätkö viimeistä päivää? - Välillä.
Nuorena naisena Iranissa Parsan koki epätoivoa.
Väkivaltaisessa suhteessa hän ei nähnyt elämäntarkoitusta, -
vain mielivaltaista väkivaltaa. Mutta Jumalalla oli suunnitelma: -
tehdä hänestä johtava pastori Ruotsissa.
Jumala rakasti minua. Hän on ollut elämässäni alusta asti.
Hän on kaikkeni.
Minusta se on... vau! Se on ihanaa.
Dale Hurd, Tukholma, Ruotsi.
Kristuksen evankeliumin ihanuutta. Kiitos, Dale.
Ääri-islamistit vaativat Pakistanin korkeinta oikeutta harkitsemaan vielä -
Asia Bibin vapauttamispäätöstä.
Profeetan pilkkaamisesta syytetty Bibi odotti kuolemantuomiota 8 vuotta.
Oikeus vapautti hänet lokakuussa 2018.
Islamistit ovat vaatineet vapautuspäätöksen kumoamista.
Bibin kuolemaa vaativat äärimuslimit ovat mellakoineet rajusti.
48-vuotias äiti piileskelee Pakistanissa.
Tulossa: USA:n hallintokriisi.
Sadattuhannet työntekijät ilman palkkaa. Seurakunta tulee hätiin.
CBN esittelee: "Jumalan lupaukset: Vapaudu pelosta ja ahdistuksesta".
Puhumme Jumalan ihmeellisistä lupauksista lapsilleen.
Pat Robertsonin uusi opetus esittelee Jumalan lupauksia: -
Pelastan hänet, suojelen häntä, vastaan hänelle, autan vaikeuksissa, -
vapautan hänet, kunnioitan häntä, annan pitkän iän, osoitan pelastuksen.
Näe todistuksia lupausten toteutumisesta.
Koin olevani rakas ja tärkeä.
Hän pelasti minut kahdesti.
Herra, anna uusi mahdollisuus.
Vapaudu stressistä ja epätoivosta.
Herra ei tahdo sinun elävän pelossa -
vaan tuntevan rakkailleen tulevan palkkion.
Tilaa englanninkielinen opetus puhelimitse tai kotisivuilta.
Jumalan lupaukset: Vapaudu pelosta ja ahdistuksesta.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Venezuelan kristityt käyvät rukous- taistoa maan tulevaisuuden puolesta.
He pyytävät Jumalaa tuomaan rauhan ja palauttamaan demokratian.
Virkaa toimittava presidentti Juan Guaidó lupaa harkita -
Nicolas Maduron ja tämän liittolaisten armahtamista, -
jos he auttavat palauttamaan perustuslaillisen järjestyksen.
Guaidóa tukevat USA ja Venezuelan kansalliskokous, -
jonka mukaan Maduro voitti vaalit vilpillä. Tämä kiistää sen -
eikä aio luopua vallasta.
Myös USA:ssa on hallintokriisi.
N. 800 000 työntekijää hallinnossa on ollut yli kuukauden ilman palkkaa -
kongressin demokraattien ja presidentin budjettikiistan takia.
Presidentti vaatii 5:tä mrd. dollaria rajamuuriin. Demokraatit eivät suostu.
Sulku koskee hallinnosta n. 25:tä prosenttia. Työntekijät ovat ahtaalla.
Sain viimeksi palkan 31.12.
En ole saanut palkkaa yli 33 päivään. Milloin irtisanoudun?
En voi jatkaa säästöjeni syömistä voidakseni käydä töissä.
Seurakunnat astuivat hätiin auttaakseen työntekijöitä, -
kunnes palkat alkavat taas juosta.
Oikeusministeriössä.
Kotimaan turvallisuuden virastossa. - NASAssa.
Verovirastossa jo 35 vuotta.
Lomautetut ovat nyt viidettä viikkoa ilman palkkaa.
Washingtonin esikaupunkialueella Marylandissa -
tuhannet ovat hakeneet apua Glenardenin baptistikirkosta.
Näimme avun vaikutukset heti.
Kirkon edessä jonotti noin sata autoa.
He eivät ole tottuneet hakemaan avustusta.
Seurakunta kokosi 3 000 kassia. Kassista riittää ruokaa viikoksi.
Leipää, riisiä, tonnikalaa.
Niistä saa koottua noin 17 ruokaohjetta. Monta ateriaa siis.
Ruoka-apu on tervetullutta. Seurakunta tarjoaa paljon muutakin: -
Rukousta ja roppakaupalla halauksia.
Ebony Griffin tuli hakemaan kassin ja päätti jäädä auttamaan.
Hän jakaa avustuksia nyt toista päivää.
Tämä on ollut siunaavaa. Lohduttavaa rukoilla ihmisten puolesta, -
halata heitä, tukea ja jakaa Jumalan Sanaa.
Hän ei ole ainoa.
Olen itse lomautettuna.
Halusin lähteä mukaan työhön ja osoittaa myötätuntoa ihmisille.
Osoittaa, että olemme samassa veneessä.
Ruoka-avun jakamisen lisäksi seurakunta auttaa lomautettuja -
pysymään henkisesti ja hengellisesti vahvoina epävarmuuden keskellä.
Haluamme olla Jumalan kädet ja auttaa ihmisiä.
Pastorit ovat painottaneet tänä vuonna yhdessä elämistä.
Tämä vahvistaa yhteisöllisyyttä. Ihmiset saavat avun elämäänsä.
Reggie Sydnor on kiitollinen seurakunnan tuesta lomautetuille.
Silti hän toivoo kongressilta ja presidentiltä ratkaisua kiistaan.
Tuntuu hassulta odottaa töihin pääsyä, mutta siltä minusta juuri nyt tuntuu.
Sitä odotellessa vapaaehtoiset ja lomautetut, kuten Sandra Bolding, -
jakavat siunausta ja Jumalan toivoa.
Rakkaus voittaa kaiken. Se on tosi.
Jennifer Wishon, Upper Marlboro, Maryland.
Tulossa: Kansainvälinen ohjelma, joka raportin mukaan -
lähettää nuoria levittämään Israel- vastaista propagandaa seurakuntiin.
Superkirja-raamattusovellus saa lapset lukemaan Raamattua, -
sillä arjen kiireessä apu tulee joskus tarpeeseen.
Ilmainen Superkirja-sovellus sisältää juttuja, joista lapset pitävät.
Lapset tutustuvat Raamattuun pelaamalla pelejä, -
katselemalla kivoja videoita ja löytämällä Raamatusta sankareita.
Heillä on hauskaa oppiessaan Jumalan Sanaa.
Lataa Superkirja-raamattusovellus.
Elämä ― tarkoitettu elettäväksi täydelleen.
Jeesus sanoi: "Olen tullut antamaan elämän, -
elämän ja yltäkylläisyyden."
Elämän perheessä ja talousasioissa.
Elämän kehossa, mielessä ja hengessä.
Elämän arjessa.
Kotisivuillamme osoitteessa CBN.com otamme Jeesuksen sanat todesta.
Haluamme auttaa löytämään elämän.
Elä täyttä elämää.
CBN.com.
Löydä Jumalan lupaukset: -
Minä pelastan, suojelen, vastaan, autan, -
vapautan, kunnioitan, annan pitkän iän, osoitan pelastuksen.
Koin olevani rakas ja tärkeä.
Hän pelasti minut kahdesti.
Herra, anna uusi mahdollisuus.
Tilaa englanninkielinen opetus puhelimitse tai kotisivuilta.
Jumalan lupaukset. Uusi opetus Pat Robertsonilta.
Kirkkojen maailmanneuvosto korostaa osallistavuutta ja yhteyttä.
Uuden raportin mukaan järjestö myös ylläpitää kiistanalaista ohjelmaa.
Se lähettää nuoria uskovia tarkkailijoiksi Länsirannalle, -
josta he palaavat Israel-vastaisina.
Lähi-idän toimittaja Julie Stahl raportoi Jerusalemista.
Ohjelma "Ecumenical Accompaniment Programme in Palestine and Israel" -
eli EAPPI on Kirkkojen maailman- neuvoston v. 2002 aloittama ohjelma.
Se on lähettänyt Länsirannalle n. 1 800 vapaaehtoista -
"todistamaan elämää miehityksen alla", kuten se sanoo.
Vapaaehtoiset kertovat siitä sitten kotona seurakunnissa ja muualla.
Esitelmät ovat usein kielteissävyisiä ja jopa antisemitistisiä.
Kyse on pääosin poliittisesta sodankäynnistä, jota sionistit käyvät.
He yrittävät ajaa palestiinalaiset pois maasta luodakseen juutalaisvaltion.
Kirkkojen maailmanneuvosto tuomitsee antisemitismin.
Tiedottaja Peter Proven mukaan ohjelmassa on kyse ihmisoikeuksista.
Ohjelma pyrkii nostamaan esiin ihmisoikeusrikkomuksia -
ja edistämään oikeudenmukaista rauhaa kummallekin kansalle.
NGO Monitor -raportti antaa jyrkästi toisenlaisen kuvan -
näistä "koulutusleireistä".
Se on työkalu, jolla koulutetaan Israel-vastaisia aktivisteja -
seurakuntiin eri puolilla maailmaa.
Sillä ujutetaan seurakuntiin Israel-vastaista propagandaa.
Prove sanoo, että vapaaehtoiset ovat mukana palestiinalaisten arjessa.
Heidän läsnäolonsa on suojelevaa.
Toiseksi he tarkkailevat ja raportoivat tilanteita.
Yona Schiffmillerin mukaan NGO Monitor löysi muutakin.
EAPPI kerää uskottavuutta itselleen käymällä täällä -
ja levittääkseen sitten Israel-vastaista arvostelua.
Josef Daher koordinoi Jerusalemissa keskusta vapaaehtoisille.
Hän kertoo oman näkemyksensä vihollisen rakastamisesta.
Israelilaiset ovat tietysti vihollisemme.
Näemme, että vihollisemme tekee syntiä Jumalaa ja ihmisyyttä vastaan.
Haluamme, että he vapautuvat synnistään.
Tässä yhdistyvät rakkaus ja vastarinta.
Yleensä vastarinnalla viitataan terrorismiin, mutta Daher sanoi, -
että he kehottavat vain boikottiin BDS-liikkeen kautta.
Kirkkojen maailmanneuvosto WCC sanoo kannattavansa -
juutalaisasutusten tuotteiden boikotointia. Daher on eri mieltä.
Vaadimme boikotoimaan Israelia.
WCC pitää Israelin valtiota laillisena -
mutta ei yhdistä sitä Raamattuun.
Vapaaehtoisten kanssa työskentelevä tri Robert Smith: -
Raamatun kertomuksella Israelista -
on tuskin mitään tekemistä nyky-Israelin kanssa.
Sillä yritetään ainoastaan pönkittää poliittista projektia.
Kairos-liike julisti sionismia tukevan kristillisen teologian harhaopiksi.
Kansainvälisen kristillisen lähetystön ICEJ:n varajohtaja David Parsons -
pitää v:n 2009 Kairos-julistusta virheellisenä.
On huolestuttavaa, jos kristillinen sionismi luokitellaan harhaopiksi.
Vahvistihan Jeesuskin, että Israel asetetaan ennalleen, Matt. 19.
Samoin tekivät Pietari Ap. t. 3:ssa ja Paavali Room. 11:ssä.
Tämä kaikki vahvistaa raamatullisen sionismin uskoa, -
että juutalaiset palaavat maahan. Oliko siis Jeesuskin harhaoppinen?
EAPPI-ohjelmaa rahoittavat Kirkkojen maailmanneuvosto ja Euroopan maat.
NGO Monitor kehottaa maita harkitsemaan rahoitusta -
ja WCC:tä tunnustamaan Israelin oike- uden olla olemassa juutalaisvaltiona.
Julie Stahl, CBN News, Jerusalem.
Kun annat, -
hymyt levenevät.
Kun välität, -
kodit ovat onnellisempia.
Kun lohdutat, -
kipu helpottaa.
Kun kokoonnumme rakastamaan, -
tapahtuu ihmeitä.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Hei! Onko tämä päällä?
Lapset, onko teistä kiva pelata ja löytää uusia juttuja?
Miten on?
Uusi Superkirja-raamattusovellus sisältää pelejä, videoita -
ja vastauksia kysymyksiin.
Ilmaisen sovelluksen voi ladata iTunesista ja Google Playstä.
Hei taas! Holokaustin muistopäivää vietetään vuosittain 27. tammikuuta.
Se on Auschwitzin keskitysleirin vapautuksen muistopäivä.
Vera on Israelissa asuva holokaustin eloonjäänyt.
Kun hänellä oli hätä, CBN auttoi häntä.
Vera on leski ja holokaustin eloonjäänyt.
Hänen perheensä pakeni Minskin getosta Valko-Venäjän metsiin.
Ei ollut ruokaa. Talvet olivat tosi kylmiä.
Monet kuolivat hankeen.
Pelkäsimme jatkuvasti, että natsit löytävät meidät.
Sodan jälkeen hän avioitui. Myös mies oli selvinnyt holokaustista.
He halusivat lähteä Valko-Venäjältä. Viimein v. 1991 he pääsivät Israeliin.
Tänne muutto oli unelmamme. Oli vaikeaa aloittaa uusi elämä täällä.
Syöpä vei Veran aviomiehen hiljattain.
Kaiken lisäksi hänen asuntoonsa tuli vesivahinko, kun putket halkesivat.
Kaikkialla lainehti. Ilman miestäni olin pulassa.
Minulla ei ollut varaa remonttiin. Olin musertunut.
CBN Israel etsi remonttimiehet ja maksoi korjauskulut.
Olin onnellinen, kun kerroitte, että korjaatte putket ja lattian.
Itkin ilosta. Olitte ainoa toivoni -
saada kaikki korjatuksi ja veden kytketyksi takaisin. Se on ihme.
Myös Veran uuni oli toimimaton. Ostimme ja asensimme uuden.
Käymme säännöllisesti viemässä ruokaa ja juttelemassa.
Arvostan sitä, mitä teette minun ja muiden eloonjääneiden puolesta.
Autatte konkreettisesti. On ihanaa tietää, että meistä välitetään.
On siunaus tuntea kaltaisianne ihmisiä.
CBN tekee hyvää työtä maailmalla.
Kiitos seurasta sinullekin.
Tässä olikin kaikki tältä viikolta.
Ensi viikkoon! Näkemiin ja siunausta.
Suomennos: Marianne Tenetz